da da en da en sv sv da da fr af af af af af da de id da en da en sv sv da da fr af af af af af da de da da da da da da af af nb da da af nb da da af nb da da af nb da da af nb da da da da da es da de es en da da sv sv fr af af af af af da da en es
Jeg har mistet mit startnummer!
VELKOMMEN TIL FROST CUP 2022-2023!
Vinteren står for døren – eller den kommer i hvert fald på et tidspunkt – og dér er vi den varme hånd i frosten, sjappet og mørket, der sørger for, at du kommer gennem det. Og i god form!
Vi kender det alle sammen – det med at man lige venter til i morgen med at få løbet. Om vinteren er det endda nok lidt nemmere at sige til sig selv. Men den går altså ikke! For Frost Cup er din hjælp til at holde dig stærk, rank og i form på trods af vejr og mørke timer: 5 løb vinteren igennem og et pointsystem, der giver motivation til at holde niveau eller forbedre det, hvis man kan lide at lægge pres på sig selv. Man kan også bare ‘være med’ og nyde den hyggelige og gode stemning, der er til løbene, hvor man kender ansigterne og måske går hjem med en dejlig præmie fra lodtrækningen. Forplejningen er god og rigelig og hjælperne nyder at skabe Frost Cup, som Frost Cup skal være
Skynd dig at tilmelde dig og få samlet venner, fjender og konkurrenter til et forrygende dejlig løbefest. Jo flere vi bliver, des federe bliver oplevelsen 🙂
Tilmeld dig samlet cup (5 løb) og deltag i så mange af dem, du orker eller meld dig til enkeltafdelinger. Bare du kommer – vi ses 🙂
20/11 2022 kl 10.00
Vi starter på Flyvestation Værløse, hvor man både oplever mageløs natur, voldsomme vidder og en imponerende lang landingsbane.
11/12 2022 kl. 10.00
Årets juleafdeling afvikles i Utterslev Mose. Et hyggeligt og naturskønt målområde – glæd jer!
8/1 2023 kl 10.00
Herlev er stedet, hvor julesulet og nytårsfortsætterne kolliderer. Dejlig rute med flotte forløb i det naturskønne Nordherlev.
5/2 2023 kl 10.00
Det er ikke uden grund, at denne afdeling tidligere er har fået navnet Kongeetapen. Der er lagt op til en hård omgang på grusstier og bakker i Værløse.
5/3 2023 kl 10.00
Sidste afdeling af Frost Cup afvikles i Lyngby ved DTU.
Det er er som altid en hurtig flad rute, som lover høj fart. DAF-opmålt og stedet, hvor mange slutter af med en PR.
Har du spørgsmål vedrørende Frost Cup tilmelding eller andet,
så kan du henvende til info@runraces.dk
Frost Cup er en løbecup over 5 afdelinger i det storkøbenhavnske område. Man kan også deltage i enkeltafdelinger, hvis man ikke kan få kalenderen til at gå op. Distancerne er 5 km eller 10 km – du deltager i cuppen på enten den ene eller den anden distance. Du kan ikke skifte distance undervejs, med mindre du blot deltager i enkeltafdelinger.
Hvad koster det at deltage
Twitter Facebook Dribbble Youtube Pinterest Medium